Az M3-as autópálya és Salgótarján között négysávos kapcsolatot teremtő beruházás mintegy 11 kilométeres szakaszáról született döntés.
A Nemzeti Infrastruktúra Fejlesztő sajtóközleményben tudatta, hogy eredményes volt a 21-es számú főút két újabb szakaszának négysávosítására kiírt közbeszerzés.
A Tar és Mátraverebély közötti IV-es szakaszt a 4,7 kilométeren a Swietelsky Magyarország Kft., a HE-DO Kft. és a KM Építő Kft. alkotta konzorcium nyerte 9,2 milliárd forintos ajánlattal.
A Bátonyterenye térségében fekvő V-ös szakaszon 6,6 kilométeren épül ki a négysávos út. A kivitelező itt is a HE-DO, Swietelsky, KM trió lett egy 9,9 milliárdos ajánlattal.
A négysávosodó 21-es út másik három szakaszát már nyár óta építik, ezekről a projektekről itt írtuk meg a legfrissebb híreket.
A kalocsai ártéri hídon már a korlátokat szerelik; a mederhídon gőzerővel építik a főtartókat; a paksi oldalon pedig zajlik a hídszerkezet tolása a Duna Aszfalt által kivitelezett nagyszabású hídépítő projektben.
A SWIETELSKY munkájával Kesztölc bekötőútját modernizálják a Magyar Közút beruházásában.